Scho beim Bau vo da I. Hochquöönwossaleitung haum de Vaauntwurtlichen gschaut, dass ned nur de Quöön söba unta eana Kuratö kriagn, sondan a de Grundstickln rundummadum, so dass sa se leichta tan beim aufpassn, dass kana des Wossa vadreckt. Und wäus damit so guat gfoahn san, haums as daun a späta bei da II. Hochquöönwossaleitung so ghoitn und san bis heit recht guat damit gfoahn.